I-Central Application Clearing House (CACH) yomNyaka wee-2018

Central Application Clearing House (i-CACH) lihlelo lesikhatjhana elahlonywa mNyango wezeFundo ePhakemeko nokuBandula ngomnqopho wokusiza ilutjha elilungele ukuyokufunda emazikweni wefundo ephakemeko ngaphasi kweRherho leFundo nokuBandulwa kweZinga eliPhakemeko (i-PSET), kodwana baqalene nobujamo obuthileko obungaba kukuthi: Bafaka iimbawo kusese nesikhathi emazikweni akhethwe ngibo kodwana iimbawo zabo akhange zamukelwe begodu sekungemva kwesikhathi sokufaka iimbawo kezinye iindawo.Akhange bafake iimbawo ngombana bebangaﬁkeleli iimfuneko ezibekiweko zokungena ngokuya kwemiphumela yabo yeGreyidi ye-11) kodwana imiphumela yabo yeGreyidi ye-12) mihle begodu iﬁkelela iimfuneko ezibekiweko zokungena ezikwenelo.Akhange bafake iimbawo kusese nesikhathi ngonobangela othileko namkha akhange bafake iimbawo nakanye.Umfundi bekanganalwazi lokobana uzokufundelani ngemva kokuqeda iGreyidi ye-12.Umfundi bekazi bona ufuna ukufundela liphi ibizelo kodwana anganasiqiniseko sokuthi ukhethe ibizelo elisemkhakheni omlungeleko. Imisebenzi eyenziwa yi-CACH Ifaka Hlangana uku: siza ngokufakwa kweembawo zokufunda emazikweni wama-PSET (emaYunivesithi, emaYunivesithi weThekhnoloji, emaKholiji weChwephetjhe newokuFundela imiSebenzi (ama- TVET) nemazikweni alawulwa mKhandlu weFundo naMandla wokuThwasisa. nikela ngelwazi malungana nesizo leemali (ilwazi nge- NSFAS). nikela umsebenzi wokuthuthukisa ibizelo lomsebenzi (ngokweluleka, ngelwazi, ngokubonisa, ukuhlela nokunikela ilwazi lebizelo lomsebenzi malungana nokusizwa ngeemali nangezinye iindlela zokuthola isekelomali). Isekelo lomsebenzi wezandla (IZiko eliThuthukisa ukuSekelwa komSebenzi weZandla leliZweloke).
Umsebenzi we-CACH uthoma mhlana ama-3 kuTjhirhweni wee-2018, phambidlana nje kokukhutjhwa kwemiphumela yeGreyidi ye-12 begodu uzokuraga bekube sekupheleni kukaMhlolanja wee-2018. Isebenza Bunjani i-CACH?
Isigaba soku-1: Abafundi abangakatholi iinkhala emazikweni abafake kiwo iimbawo, namkha abasafunana namathuba wokufunda emazikweni we-PSET, bangathintana ne-CACH ngenomboro yomrhala yasimahla ethi: 0800 356 635, ngobunzinzolwazi obuthi: www.dhet.gov.za namkha bangasebenzisa i-SMS ebiza ngokujayelekileko (ngokuthumela ibizo lomfundi neNomboro kaMazisi nge-SMS ku: 49200) namkha bangatlolisa ngokwe-inthanethi. Begodu bangathola ilwazi elingezelelweko ekhasini le-Facebook (CACH_SA). Isigaba sesi-2: Abasebenzeli bazokwenza ilandelela ngokudosela simahla abafundi abaphumelele kuhle, ukusuka ezikweni lokuthintana begodu bebatlolise yoke imininingwana efunekako kudathabheyizi ye-CACH, baveze umkhakha webizelo lefundo elikhethwe mfundi begodu nesifunda aﬁsa ukuyofunda kiso. Isigaba sesi-3: Imininingwana yomfundi ofake isibawo kunye nemiphumela yeGreyidi ye-12 izokuhlolisiswa kuthi ngemva kwalokho idluliselwe emazikweni wezefundo ephezulu bona nakukghonakalako bamukelwe bayokufunda kilawo maziko. Isigaba sesi-4: Umsebenzi we-CACH uzokuba kuhlolisisa iminini- ngwana yomfundi begodu uyidlulisele phambili emazikweni asese neenkhala. Nangabe isikhala sikhona begodu umfundi ofake isibawo unazo zoke iimfuneko ezifunekako, amaziko wona ngokwawo azokuthintana nomfundi ofake isibawo. Amaphuzu ekufuze atjhejwe I-CACH angeze yaqinisekisa ubukhona besikhala sokufunda emfundini ofake isibawo . I-CACH angeze yatjho bona amaziko azomthinta nini umfundi ofake isibawo sokufunda malungana nekghonakalo yokumamukela. I-CACH ibasiza bunjani abafundi abafake iimbawo kwaphela kodwana bangazi bona bafuna ukufundela liphi ibizelo namkha labo abanganazo iimfuneko ezifunekako zokungena eHlelweni le-PSET?
Umsebenzi we-CACH wethulwa ngokubambisana nemiSebenzi yokuThuthukiswa kwamaBizelo womSebenzi weliZweloke (i-CDS) osiza ngokunikela ngelwazi elidephileko lamabizelo wokusebenza begodu nokuyelelisa ngo: Mkhakha wamabizelo womsebenzi kunye nokufunda. Kukhetha iimfundo. Kunikela ngelwazi elimalungana nokubuyelelwa kweenhlahlubo. Kukhuphula imiphumela yeGreyidi ye-12. Kuletha amathuba wokufunda alethwa lihlelo le-PSET. Kuletha isizo leemali nangezinye iindlela zesekelomali. Kunikela ngelwazi elimalungana neekambiso zeembawo begodu namalanga wokuvala. Kunikela ngelwazi leembawo zesibili zaphakathi komnyaka begodu namalanga wokutlolisa. Omunye nomunye onerhuluphelo lokufumana isizo kebakwa-CDS angathintana nabo ngoMrhala Wesizo ngokulandela iindlela ezingenzasi: Thumela umbuzwakho nge-SMS namkha uthumele i- ‘please call me’ ku: 072 204 5056, namkha Dosela ku: 086 999 0123, ekumrhala wokwabelana ngelwazi, ukusukela ngoMvulo bekube ngeLesihlanu phakathi kwe-iri lobu-8:00 ekuseni nele-4:30 ntambama, Thumela i-imeyi ku: careerhelp@dhet.gov.za Vakatjhela ama-oﬁsi wethu ase- 123 Francis Baard Street, ePitori. IKhasi le-Facebook lithi: www.facebook.com/careerhelp, namkha Thwithela ku: www.twitter.com/rsacareerhelp Amathuba wokusizwa ngurhulumende ngeemali? Kunamathuba ahlukahlukeneko wokusizwa ngeemali wabafundi abasemazikweni aphakemeko wokufunda, alethwa yi-Funza Lushaka Bursary Scheme, isiKhwama seliZweloke seSizo leeMali zokuFunda (i-NSFAS), I-Rural Education Access Programme, umNyango wezokuThuthukiswa komPhakathi, umNyango wezeSayensi neThekhnoloji begodu nomNyango wezamaPhilo.